Γεώργιος Π. Αργυριάδης

Ο Γεώργιος Π. Αργυριάδης ήταν Έλληνας Φιλόλογος - Συγγραφέας

Βιογραφία
1931        Γεννήθηκε στο Αμύνταιο της Φλώρινας, όπου και φοίτησε στο 6/τάξιο Δημοτικό σχολείο και στο 8/τάξιο Γυμνάσιο.
1950-1954 	Σπούδασε φιλολογία στη Φιλοσοφική Σχολή του Αριστοτελείου Πανεπιστημίου της Θεσσαλονίκης.
1956-1957 	Εργάστηκε ως καθηγητής φιλολογίας και ταυτόχρονα ως διευθυντής στο νεοσύστατο ιδιωτικό Γυμνάσιο Δραβήσκου Σερρών.
1957-1959 	Υπηρέτησε τη στρατιωτική του θητεία ως έφεδρος Ανθυπολοχαγός Πεζικού.
1959-1960 	Εργάστηκε ως καθηγητής φιλολογίας επίσης στο ιδιωτικό 6/τάξιο Γυμνάσιο του Δημ. Κουκουμπρή στη Βέροια.
1961-1971 	Διορισμένος στο δημόσιο ως καθηγητής φιλολογίας δίδασκε μαθήματα της ειδικότητάς του στο 6/τάξιο Γυμνάσιο Θηλέων της Φλώρινας.
1963-1971 	Παράλληλα με την κυρίως εργασία του δίδασκε – με αντιμισθία – και στην Παιδαγωγική Ακαδημία της Φλώρινας ελληνική γλώσσα και λογοτεχνία με ετήσιες αποφάσεις του Υπουργού Παιδείας.
1964 	Έξω από τα διδακτικά του καθήκοντα διατέλεσε Μέλος της Διοικούσας Επιτροπής της Τεχνικής Σχολής Μαθητείας της Φλώρινας με απόφαση του Νομάρχη της Φλώρινας.
1965 	Επίσης Μέλος της Διοικούσας Επιτροπής του Κέντρου Επιμόρφωσης Ενηλίκων της Φλώρινας με απόφαση του Δήμου Φλώρινας και έγκριση της Νομαρχίας Φλώρινας.
1971 		Ενεργό μέλος του Φιλεκπαιδευτικού Συλλόγου Φλώρινας “Ο Αριστοτέλης”.
1972-1989 	Μόνιμος Καθηγητής φιλολογίας στην Παιδαγωγική Ακαδημία της Φλώρινας, όπου δίδασκε ελληνική γλώσσα και λογοτεχνία.
1974 		Ιδρυτικό μέλος της “Στέγης Φιλοτέχνων” της Φλώρινας.
1976- 1986 	Δύο από τα βιβλία του (“Μαθήματα Γλωσσολογίας και αγωγής του προφορικού λόγου” και “Αρχαία ελληνική γραμματεία: Πλάτωνας, Πλούταρχος [ως παιδαγωγοί]”), εγκεκριμένα από το Κ.Ε.Μ.Ε. του Υπουργείου Παιδείας, διανέμονται στους φοιτητές των Παιδαγωγικών Ακαδημιών και των Σχολών Νηπιαγωγών της χώρας ως διδακτικά συγγράμματα.
1978 	Με απόφαση του υπουργού Δικαιοσύνης ορίσθηκε Μέλος του Διοικητικού Συμβουλίου της Εταιρείας Προστασίας Ανηλίκων της Φλώρινας.
1980-1982 	Διευθυντής της Παιδαγωγικής Ακαδημίας της Φλώρινας.
1986 		Τακτικό μέλος της Πανελλήνιας Ένωσης Λογοτεχνών της Αθήνας (Π.Ε.Λ.)
1989		 Μετατάχτηκε στο Παιδαγωγικό Ινστιτούτο ως Ειδικός Πάρεδρος – Φιλόλογος.
1990 	Με απόφαση του υπουργού Παιδείας αποσπάστηκε στο Παιδαγωγικό Τμήμα Δημοτικής Εκπαίδευσης του Αριστοτελείου Πανεπιστημίου Θεσσαλονίκης (με έδρα τη Φλώρινα).
1990-1992 	Με απόφαση του Πρυτανικού Συμβουλίου του Α.Π.Θ. δίδαξε το μάθημα της Ελληνικής γλώσσας στους φοιτητές του νεοσύστατου Παιδαγωγικού Τμήματος Δημοτικής Εκπαίδευσης του Α.Π.Θ. (με έδρα τη Φλώρινα), στους οποίους διανεμήθηκε ταυτόχρονα ως διδακτικό σύγγραμμα το βιβλίο του “Νεοελληνική γλώσσα: Ιστορικές και γλωσσολογικές διαστάσεις”. 
Σήμερα, συνταξιούχος, εγκαταστημένος στη Θεσσαλονίκη συνεχίζει να γράφει.

Έργα του Γ. Π. Αργυριάδη 
«Βασικές αρχές της νεοελληνικής λογοτεχνίας», εκδότης Ι.Συγγελάκης, Φλώρινα 1967.
«Καλλιτεχνική Φλώρινα: Γλύπτες – Ζωγράφοι», Φλώρινα 1969.
«Σύγχρονοι πεζογράφοι: Ο Γ. Χρ. Μόδης και οι γενναίοι του», εκδότης Φ.Σ.Φ. «Ο Αριστοτέλης», Φλώρινα 1971.
«Η τεχνική των σημείων στίξεως», εκδότρια Μ. Π. Μαλάμα, Φλώρινα 1971.
«Μαθήματα γλωσσολογίας και αγωγής του προφορικού λόγου», Στοιχειοθεσία Κ. Κορδαλής, Θεσσαλονίκη 198610  (Κ.Ε.Μ.Ε.).
«Σύντομη ιστορία της νεοελληνικής λογοτεχνίας» (ποίηση), τομ. 2, Φλώρινα 1977
«Αρχαία ελληνική γραμματεία: Πλάτωνας, Πλούταρχος. Πραγμάτευση κειμένων παιδαγωγικού ενδιαφέροντος». 
«Η γλώσσα μας: το τονικό ζήτημα∙ το μονοτονικό», Φλώρινα 1984.
«Εισαγωγή στη νεοελληνική λογοτεχνία» (Βασικές αρχές), Βελτιωμένη έκδ. β΄, Φλώρινα 1985.
«Η διηγηματογραφία του Γ. Χρ. Μόδη» (Μακεδονικές ιστορίες), εκδότης Δήμος Φλώρινας, Θεσσαλονίκη 19882. 
«Νεοελληνική γλώσσα: Ιστορικές και γλωσσολογικές διαστάσεις», εκδόσεις «Αφοί Κυριακίδη», Θεσσαλονίκη 1990 και Παράρτημά του, κεφ 23ο -24ο (1991).
«Η Μακεδονία στην αρχαιότητα», έκδοση «Μέγας Αλέξανδρος» Αγίας Παρασκευής κ.λπ. Φλώρινας, χορηγός «Μηχανική Α.Ε.», Θεσσαλονίκη 1994.
«Εισαγωγή στη νεοελληνική λογοτεχνία και στοιχεία αγωγής του προφορικού λόγου», έκδοση γ’, «Βιβλιο-εκδοτική Α.Ε.», Θεσσαλονίκη 1998.
«Γραμματική της αρχαίας ελληνικής γλώσσας», εκδόσεις «Ελληνικά Γράμματα», Αθήνα 2008.
«Γραμματική της Κοινής Νεοελληνικής», εκδόσεις Ζήτη, Θεσσαλονίκη, 2018.
«Γραμματική της Αρχαίας Ελληνικής», 2018, Εκδόσεις Ζήτη, Θεσσαλονίκη 
1.Μερικά από τα πιο πάνω συγγράμματα έχουν βιβλιογραφηθεί από το  Γαλλικό Ινστιτούτο Αθηνών στο Αναλυτικό Δελτίο της Ελληνικής Βιβλιογραφίας.
2. Η «Γραμματική της αρχαίας ελληνικής» προτείνεται ως διδακτικό σύγγραμμα για τους φοιτητές των Πανεπιστημιακών τμημάτων με σχετικές αποφάσεις των γενικών συνελεύσεων σύμφωνα με το νέο νόμο.
«Η ΠΑΙΔΕΙΑ ΤΟ ΥΠΕΡΤΑΤΟΝ ΤΩΝ ΑΓΑΘΩΝ»2017,Θεσσαλονίκη.

Έλληνες φιλόλογοι
Έλληνες συγγραφείς